Πρόταση κανονισμού (ΕΚ) του Συμβουλίου για τη δέκατη έβδομη τροποποίηση του κανονισμού (ΕΟΚ) αριθ. 3094/86 που προβλέπει ορισμένα τεχνικά μέτρα διατήρησης των αλιευτικών πόρων (94/C 348/07) (Κείμενο που παρουσιάζει ενδιαφέρον για τον ΕΟΧ) COM(94) 481 τελικό - 94/0253(CNS)

(Υποβλήθηκε από την Επιτροπή στις 9 Νοεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, σύμφωνα με τα άρθρα 2 και 4 του κανονισμού (ΕΟΚ) αριθ. 3760/92 της 20ής Δεκεμβρίου 1992 για τη θέσπιση ενός κοινοτικού καθεστώτος αλιείας και υδατοκαλλιέργειας (1), εναπόκειται στο Συμβούλιο να θεσπίσει, με γνώμονα τις υπάρχουσες επιστημονικές γνώμες, τα αναγκαία μέτρα διατήρησης ώστε να εξασφαλιστεί η υπεύθυνη και ορθολογική εκμετάλλευση των ζώντων θαλάσσιων πόρων σε σταθερή βάση 7 ότι, για το σκοπό αυτό, το Συμβούλιο μπορεί να καθορίσει τεχνικά μέτρα σχετικά με τα αλιευτικά εργαλεία και τους τρόπους χρησιμοποίησής τους 7

ότι είναι αναγκαίο να θεσπιστούν οι αρχές και ορισμένες λεπτομέρειες καθορισμού των τεχνικών αυτών μέτρων σε κοινοτικό επίπεδο ώστε κάθε κράτος μέλος να μπορέσει να εξασφαλίσει τη διαχείριση των αλιευτικών δραστηριοτήτων που ασκούνται στα θαλάσσια ύδατα τα οποία υπάγονται στην κυριαρχία ή τη δικαιοδοσία του 7

ότι ο κανονισμός (ΕΟΚ) αριθ. 3094/86 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 1796/94 (3), καθορίζει τους γενικούς τεχνικούς κανόνες για την αλίευση και την εκφόρτωση των βιολογικών πόρων που βρίσκονται εντός των υδάτων που οριοθετεί 7

ότι οι αλιευτικές δραστηριότητες που πραγματοποιούνται με τη βοήθεια σταθερών αλιευτικών εργαλείων και ιδίως στάσιμων διχτυών βυθού, διχτυών μπλεξίματος και μανωμένων διχτυών έχουν αναπτυχθεί σε μεγάλο βαθμό κατά τη διάρκεια των τελευταίων δεκαετιών στα ύδατα της Ευρωπαϊκής Ένωσης 7

ότι υπάρχει η τάση να χρησιμοποιούνται όλο και μικρότερα μεγέθη ματιών για τα στάσιμα δίχτυα βυθού, τα δίχτυα μπλεξίματος και τα μανωμένα δίχτυα, πράγμα που έχει ως συνέπεια να αυξηθεί το ποσοστό θνησιμότητας των ιχθυδίων των αλιευομένων ειδών 7

ότι η τάση αυτή πρέπει να σταματήσει και τα μεγέθη ματιού για τα σταθερά αλιευτικά εργαλεία όπως είναι τα στάσιμα απλάδια αλιευομένων ειδών 7

ότι, με βάση το άρθρο 9 παράγραφος 3 και 4 του κανονισμού (ΕΟΚ) αριθ. 3094/86, μόνο οι τράτες με προώστες χειρισμού των διχτυών της Κοινότητας που πληρούν ορισμένα κριτήρια, μπορούν να εγγραφούν σε κατάλογο που τους επιτρέπει να αλιεύουν στη ζώνη προστασίας των πλατύψαρων 7

ότι ένα από τα κριτήρια αυτά είναι ο περιορισμός της δύναμης του κινητήρα και επομένως είναι αναγκαίο για να εξασφαλιστεί η τήρηση αυτού του κριτηρίου να απαγορευτεί στις τράτες προώστες χειρισμού των διχτυών, οι οποίες, μετά την εγγραφή τους στον εν λόγω κατάλογο υπερβαίνουν την επιτρεπόμενη δύναμη του κινητήρα, που καθορίζεται στις παραγράφους 3 και 4 του άρθρου 9, να ασκούν αλιευτική δραστηριότητα στην αλιευτική ζώνη που αναφέρεται σ' αυτό το άρθρο 7

ότι, με βάση τις επιστημονικές γνώμες, ορισμένες παρεκκλίσεις από τα τεχνικά μέτρα που αναφέρονται στο παράρτημα Ι του κανονισμού (ΕΟΚ) αριθ. 3094/86, που αποφασίζονται σε ετήσια βάση, μπορούν να ενσωματωθούν από τώρα και στο εξής στο εν λόγω παράρτημα οριστικά 7

ότι, ως εκ τούτου, πρέπει να τροποποιηθεί ο κανονισμός (ΕΟΚ) αριθ. 3094/86,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3094/86 τροποποιείται ως εξής:

1. Στο άρθρο 2, προστίθεται η παράγραφος 12:

«12. α) Εφόσον οι αλιεύσεις πραγματοποιήθηκαν στις περιοχές 1 ή/και 2 από κοινοτικά αλιευτικά σκάφη με στάσιμα απλάδια βυθού, δίχτυα πλεξίματος ή/και μανωμένα δίχτυα με μέγεθος ματιού που αντιστοιχεί σε μία από τις κατηγορίες που αναφέρονται στο παράρτημα VI, το ποσοστό των ποσοτήτων που εκφορτώνονται εκφρασμένων σε ζωντανό βάρος, για ένα ή για οποιοδήποτε άλλο συνδυασμό των ειδών ή ομάδων ειδών που αναφέρονται στην κατηγορία αντίστοιχου μεγέθους ματιών, δεν μπορεί να είναι κατώτερο από 70 % 7

β) εφόσον οι αλιεύσεις πραγματοποιήθηκαν στην περιοχή 3 από κοινοτικά αλιευτικά σκάφη με στάσιμα απλάδια βυθού, δίχτυα μπλεξίματος ή/και μανωμένα δίχτυα με μέγεθος ματιού που αντιστοιχεί σε μία από τις κατηγορίες που αναφέρονται στο παράρτημα VII, το ποσοστό των ποσοτήτων που εκφορτώνονται εκφρασμένων σε ζωντανό βάρος, για ένα ή για οποιοδήποτε άλλο συνδυασμό των ειδών ή ομάδων ειδών που αναφέρονται στην κατηγορία του αντίστοιχου μεγέθους ματιού, δεν μπορεί να είναι κατώτερο από 70 % 7

γ) τα στάσιμα απλάδια βυθού, τα δίχτυα μπλεξίματος και τα μανωμένα δίχτυα των οποίων τα μεγέθη ματιού δεν αντιστοιχούν σε καμία από τις κατηγορίες που αναφέρονται στα παραρτήματα VI ή/και VII απαγορεύονται και δεν πρέπει να βρίσκονται μέσα στα κοινοτικά σκάφη 7

δ) κατά την έννοια του παρόντος κανονισμού νοείται ως:

i) "στάσιμο απλάδι βυθού και δίχτυ μπλεξίματος":

κάθε εργαλείο που αποτελείται από ένα μόνο δικτύωμα, στερεωμένο με οποιοδήποτε τρόπο στον πυθμένα της θάλασσας και καθέτως προς το βυθό 7

ii) "μανωμένο δίχτυ":

κάθε εργαλείο που αποτελείται από ένα η περισσότερα επάλληλα δικτυώματα, στερεωμένο με οποιοδήποτε τρόπο στον πυθμένα της θάλασσας και καθέτως προς το βυθό 7

ε) οι περιπτώσεις α), β), γ) και δ) δεν εφαρμόζονται στα αλιεύματα σολομού και θαλάσσιας πέστροφας.»

2. Στο άρθρο 9, προστίθεται το ακόλουθο εδάφιο 4α:

«4α. Απαγορεύεται στα αλιευτικά σκάφη που δεν πληρούν τα κριτήρια για να εγγραφούν στους καταλόγους σύμφωνα με τις παραγράφους 3 και 4, ν' ασκούν τις αλιευτικές δραστηριότητες που αναφέρονται στις εν λόγω παραγράφους».

3. Το παράρτημα Ι τροποποιείται σύμφωνα με το παράρτημα Α του παρόντος κανονισμού.

4. Τα παραρτήματα VI και VII προστίθενται σύμφωνα με το παράρτημα Β του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 389 της 31. 12. 1992, σ. 1.

(2) ΕΕ αριθ. L 288 της 11. 10. 1986, σ. 1.

(3) ΕΕ αριθ. L 187 της 22. 7. 1994, σ. 1.

ΠΑΡΑΡΤΗΜΑ A

Στο παράρτημα Ι:

α) Η έκτη έβδομη και όγδοη στήλη του κεφαλαίου «περιοχές 1 και 2» αντικαθίστανται από το ακόλουθο κείμενο:

«>ΘΕΣΗ ΠΗΝΑΚΑ>

»

β) Οι σημειώσεις στο κάτω μέρος της σελίδας (14), (15) και (16) γίνονται (11), (12) και (13).

ΠΑΡΑΡΤΗΜΑ B

«ΠΑΡΑΡΤΗΜΑ VI

>ΘΕΣΗ ΠΗΝΑΚΑ>

ΠΑΡΑΡΤΗΜΑ VII

>ΘΕΣΗ ΠΗΝΑΚΑ>